Kamers/Makers Kaap by nuwe tuiste in Rondebosch | Vrouekeur
Geskryf deur Anlie Janse van Rensburg 16/03/2018
Lizl Naudé van Lilly Loompa maak nuwe dinge uit weggooigoed. Die kreatiewe vrou het ’n paar maal in haar lewe al haar besittings verloor en begin om uit ander mense se rommel, soos tunablikkies, gebreekte meubels en inmaak-blikkies, nuwe gebruiksartikels te maak.
Die St Joseph’s Marist College in Rondebosch was vanjaar die tuiste van die eerste Kamers/Makers mark en die Kapenaars het omtrent gekoop!
Meer as 110 kreatiewe Kamers/Makers-uitstallers het hul ware vertoon, terwyl daar idees uitgeruil, geselsies gemaak en op die maat van die musiek gekuier is.
Jy kon tussendeur met ’n glasie wyn of vonkelwyn ontspan, aan iets knaag of koffie drink.
Die res van die jaar toer Kamers/Makers weer na die res van die land en ander stede kan deel wees van die kreatiwiteit. En as die wag steeds nét te lank is, vind die wonder van KAMERS/Makers aanlyn by shop.kamersvol.com dwarsdeur die jaar.
Roslyn Bechet van die bemagtigingsprojek, Blankets for Africa, wat vroue in Port Elizabeth en Graaff-Reinet het, wat komberse met 100% Karoowol brei.
Met die droogte in die Kaap, was die tafelversierings heel gepas.
Hoe lyk dit met ’n paar Sexy Socks? Dave Hutchison en Cameron Froud hou hul gunstelinge uit die bamboes- en fietsry-sokkies.
Magda en Rufus van der Vloed Ceramics van Pretoria met hul indrukwekkende kleipotte.
’n Oulike speelding vir jou gunstelingkleinding: Karin Wakelin van Snugster in Muizenberg het haar eerste Kamers/Makers beleef.
Sk8shades word van gebruikte skaatsplanke gemaak, wat van regdeur die land versamel word. Die onderneming word uit Durban bedryf en deur hul Trade your ride-program, kry skaatsplankryers nuwe planke as hulle die oues inruil.
Die kunstenaar Joubert Stander van die Strand, het insekte en klein velddiere op swart klippe geverf en elkeen in sy eie swart houtboksie verpak. Hy staan by Elsje van Niekerk van Elsje Designs van Stellenbosch.